

**ODKRITI NAPAD in ODKRITI ŠAH**

Napad katerekoli nasprotnikove figure ali kmeta ni težko opaziti in obramba pred tako grožnjo običajno ni težka. Nevarnejša metoda je **odkriti napad**. Pri tem taktičnem elementu izvedemo napad na nasprotnikove figure ali točke s katerokoli figuro, ki se umakne iz linije na kateri je razporejena t.i. **linijska figura** in to je lahko dama, top ali lovec. Pogosta oblika odkritega napada je **odkriti šah**. Pri odkritem šahu linijska figura napada nasprotnikovega kralja. Ne smemo misliti, da je odkriti napad ali odkriti šah eno in isto. Zaradi posebne vloge kralja, se elementa precej razlikujeta.


**ODKRITI NAPAD**



Beli je s potezo 1. c4 odprl diagonalo lovcu in obenem s kmetom napadel nasprotnikovega lovca.



Figura ali kmet, ki s svojim umikom iz linije omogoči napad linijske figure, se imenuje **udarna ali medfigura**. V kolikor tudi udarna figura izvede napad, je obramba še težja.

V zgornjem primeru je lovec na b2 linijska figura in kmet, na c3, ki se je pomaknil na c4, udarna figura.

Zgornji primer (Trussevich Sergey – Jukan Nesib, 2015) prikazuje, da udarna figura včasih lahko poje branjeno figuro, ker nasprotnik ne more v eni potezi pojesti naše figure in obenem umakniti svoje napadene figure. Beli je s potezo 1. Sc6 pojedel kmeta in obenem napadal nebranjenega skakača na polju d6.



V naslednjem primeru (Popol-Marco) je udarna figura lovec in je zapretila z matom medtem, ko je linijska figura napadla nasprotnikovo damo .

**ODKRITI ŠAH**

Šah z damo, topom ali lovcem, ki se pojavlja kot rezultat odhoda katerekoli figure iz linije delovanja naštetih figure, se imenuje **odkriti šah.**

V naslednjem primeru (Brvar Zoran – Šubelj Jan, 2015) je črni izvedel lepo žrtev dame na temo odkriti šah.



 

S potezo 1…De2 je črni odvlekel Lovca iz f3 iz najdaljše diagonale in si s tem omogočil odkriti šah, ki je bil za nasprotnika usoden. Beli je s potezo 2.Le2 vzel nasprotnikovo kraljico. Sledil je zaključni udar. 2…Sf4. Poiščite zmagovalno potezo, če črni igra 2. Kh3.

Šah z linijsko in udarno figure se imenuje **dvojni šah**.

|  |  |
| --- | --- |
| https://cdn0.vox-cdn.com/thumbor/nzOSsLWV8ZsVz1UYNcAHFHNsPzI=/1020x0/cdn0.vox-cdn.com/uploads/chorus_asset/file/2509804/oldclipart.docx_-_Microsoft_Word_Online__6_.0.png | *Lovci sodijo na dolge diagonale.* |


Še en primer na podobno temo (Utjuzanov – Konovalov, 1950):

Črni je z 1…Dg2!! žrtvoval damo in zavlekel belega kralja na nevarno diagonalo. 2. Kg2 Sf4 (dvojni šah). 3. Kg1 Sh3 mat.

V naslednjih dveh primerih je žrtev nerokiran kralj.

V spodnjem primeru (Reti – Tartakower, 1910) je beli z 1. Dd8!! zavlekel črnega kralja na nevarno **linijo.** 1…Kd8 2. Lg5 (dvojni šah) Ke8 3. Te8 mat. Kako damo mat, če črni odigra 2…Kc7?

V spodnjem primeru je beli odigral zadnjo potezo Te1 s pretnjo osvajanja dame. Karkoli odigra črni, je pogubljen. Preverite sami.

|  |  |
| --- | --- |
| https://cdn0.vox-cdn.com/thumbor/nzOSsLWV8ZsVz1UYNcAHFHNsPzI=/1020x0/cdn0.vox-cdn.com/uploads/chorus_asset/file/2509804/oldclipart.docx_-_Microsoft_Word_Online__6_.0.png | *Nerokiran kralj je veliko bolj ranljiv od rokiranega.*  *Čim hitreje naredite rokado!* |

V naslednjem primeru bomo videli, da z odkritim šahom ne dosežemo vedno mata, včasih osvajamo material.

|  |  |
| --- | --- |
| 1. e4 e5 2. Sf3 Sf6 3. Se5 Se4 4. De2 Sf6 (diagram) 5. Sc6! Beli je z linijsko figuro (damo) dal šal, medtem ko je udarna figura napadla nasprotnikovo damo. |  |

|  |  |
| --- | --- |
| https://cdn0.vox-cdn.com/thumbor/nzOSsLWV8ZsVz1UYNcAHFHNsPzI=/1020x0/cdn0.vox-cdn.com/uploads/chorus_asset/file/2509804/oldclipart.docx_-_Microsoft_Word_Online__6_.0.png | *V otvoritvi poiskušajmo igrati z vsako figuro samo enkrat. V nasprotnem primeru lahko nasprotnik doseže razvojno prednost.* |

Odkriti napad in odkriti šah se lahko zgodi v vsaki fazi igre, kot smo videli tudi v otvoritvi. Poglejmo ša dva nazorna primera.

|  |  |
| --- | --- |
| **1 e4 c5 2 Sf3 d6 3 d4 cd4 4 Sd4 Sf6 5 Sc3 g6 6 f4 Lg7?** [Bolje je takoj 6 ..Sc6] **7 e5! de5 8 fe5 Sg4 9 Lb5! Kf8** (diagram)  [Kako zmaga beli, če črni odigra 9 ..Ld7 ?]  **10 Se6!!** [Beli je izvedel odkriti napad. Ker je napadel tudi nasprotnikovo damo, je to tudi dvojni šah.] **10 ..fe6 11 Dd8** |  |

|  |  |
| --- | --- |
| **1. e4 e6 2. d4 d5 3. Sc3 de4 4. Se4 Sf6 5. Sf6 Df6 6. Sf3 b6?** [Bolje je bilo 6...h6] **7. Ld3** [Dobro bi bilo tudi 7. Lg5 Dg6 8. Ld3 s prednostjo] **7...Lb7** [Beli osvaja damo] **8. Lg5 Lf3** [edina obramba] **9. Dd2! Dd4** (diagram)[Zopet je tarča nebranjena figura nasprotnika.] **10. Lb5** [in s pomočjo odkritega napada pade črna dama.] |  |

|  |  |
| --- | --- |
| Naslednji primer je v praksi zelo pogost. Podobnih primerov bi lahko pokazali še veliko, a sam tip kombinacije, ko sta v opoziciji lovca med njima pa udarna figura skakač je vedno isti.  **1.e4 c5 2.Sf3 d6 3.d4 cd4 4.Sd4 Sf6 5.Sc3 a6 6.Lg5 e5 7.Sb3 Le7 8.Sd5?** (diagram) **Sd5 9.Le7** [V primeru, da beli vzame skakača, pade lovec. 9.ed5 Lg5] **9...Se7** |  |